text: Azərbaycan ədəbiyyatında romantizm ədəbi cərəyanının əsas yaradıcılarından olan böyük romantik şair Məhəmməd Hadinin iki cildlik “Əsərləri” onun tam külliyyatını əhatə edir. Birinci cildə Məhəmməd Hadinin 250 orijinal poetik əsəri, 4 mənsur şeiri, 2-si mənzum olmaqla 3 məktubu və 27 poetik tərcüməsi daxil edilmişdir ki, bunlardan 64 şeir, 4 mənsur şeir, 3 məktub, 5 poetik tərcümə müxtəlif mənbələrdən götürülərək ilk dəfə şairin kitablarına salınır Əsərlərin, demək olar ki, əksəriyyətinin müxtəlif mətbuat orqanlarında, müəllifin sağlığında və ölümündən sonra çap olunan kitablarda çıxan mətnləri əldə edilmiş, həmin mətnlər əsas mətn kimi götürdüyümüz 1978-ci il çapı ilə tutuşdurulmuş, “Seçilmiş əsərləri”nin I cildindəki təhriflər, yanlışlıqlar islah edilmiş, ixtisarlar ilk mənbələr əsasında bərpa olunmuş, izah və şərhlər genişləndirilmiş, əhatəli lüğət hazırlanaraq nəşrə əlavə olunmuşdur Kitab aşağıdakı başlıqlardan ibarətdir: